35. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ,  ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ  ΕΡΓΩΝ  Αριθ. Β/1254 της 2/16 Φεβρ. 1981(ΦΕΚ Β' 98)  Περί καταργήσεως του Τεχνικού Συμβουλίου και ανασυγκροτήσεως του Πανεπιστημιακού Συμβουλίου του Πανεπιστημίου Θράκης. Έχοντες υπ’ όψει: 1.Τας διατάξεις του άρθρ. 5 του Νόμ. 832/1978 «περί του Οικονομικού Συμβουλίου του Πανεπιστημίου Αθηνών και άλλων τινών διατάξεων» (ΦΕΚ 206/Α' ). 2.Την πρότασιν της Συγκλήτου (συνεδρία 18.9.1980) του Πανεπιστημίου Θράκης, αποφασίζομεν: 1.Το παρά τω Πανεπιστημίω Θράκης υφιστάμενον, βάσει του άρθρ. 13 του Νόμ. 641/1977 «περί ιδρύσεως και οργανώσεως Ιατρικών Σχολών και Πανεπιστημιακών Ιατρικών Κέντρων εις τα Πανεπιστήμια Πατρών, Ιωαννίνων και Θράκης, εκτελέσεως έργων εις τα Ανώτατα Εκπαιδευτικά Ιδρύματα, και άλλων τινών διατάξεων» (ΦΕΚ 200-Α΄) Τεχνικόν Συμβούλιον, καταργείται, αι δε αρμοδιότητες αυτού περιέρχονται εις το Πανεπιστημιακόν Συμβούλιον του αυτού Πανεπιστημίου. 2.Το υπό του άρθρ. 2 του Ν.Δ. 87/1973 «περί ιδρύσεως Πανεπιστημίων εις Θράκην και εις Κρήτην, (ΦΕΚ 159-Α') προβλεπόμενον Πανεπιστημιακόν Συμβούλιον, δια την σύνθεσιν, λειτουργίαν και αρμοδιότητας του οποίου εφαρμόζονται αι εκάστοτε ισχύουσαι διατάξεις περί του Πρυτανικού Συμβουλίου του Πανεπιστημίου Θεσσαλονίκης, συγκροτείται εφεξής εκ των κάτωθι μελών: α)Εκ του εκάστοτε Πρυτάνεως του Πανεπιστημίου Θράκης, ως Προέδρου. β)Εκ του εκάστοτε Προπρυτάνεως του Πανεπιστημίου Θράκης. γ)Εκ του εκάστοτε Αντιπρυτάνεως του Πανεπιστημίου Θράκης. δ)Ενός τακτικού Καθηγητού της Νομικής Σχολής του Πανεπιστημίου Θράκης, και ε)Εκ του εκάστοτε Επιτρόπου του Ελεγκτικού Συνεδρίου εις την Νομαρχίαν Ξάνθης, αναπληρουμένου υπό του εκάστοτε Επιτρόπου του Ελεγκτικού Συνεδρίου εις την Νομαρχίαν Έβρου. Ο εκ των μελών του Συμβουλίου Καθηγητής του Πανεπιστημίου Θράκης, μετά του αναπληρωτού του ορίζεται υπό της Συγκλήτου του Πανεπιστημίου Θράκης κατόπιν προτάσεως της Νομικής Σχολής. Τον Πρόεδρον, μή μετέχοντα των συνεδριάσεων του Συμβουλίου δι’ οιονδήποτε λόγον, αναπληροί ο Προπρύτανις, τούτον ο Αντιπρύτανις και αυτόν ο αρχαιότερος εκ των συγκλητικών Καθηγητών. Ο Προπρύτανις όταν αναπληροί τον Πρύτανιν ή ο  Αντιπρύτανις τον Προπρύτανιν θεωρούνται ότι δεν μετέχουν με την ιδιότητά των συνεδριάσεων του Συμβουλίου και δια τούτο αναπληρούνται από ένα τακτικόν συγκλητικόν Καθηγητήν κατά σειράν αρχαιότητος. 3.Οσάκις υπό του Πανεπιστημιακού Συμβουλίου συζητούνται θέματα αφορώντα εις τας κατά την παρ. 1 της παρούσης αποφάσεως περιερχομένας εις το Συμβούλιον τούτο αρμοδιότητας του δια της αυτής παραγράφου καταργουμένου Τεχνικού Συμβουλίου του Πανεπιστημίου Θράκης, το Πανεπιστημιακόν Συμβούλιον συγκροτείται πλην των ανωτέρω και εκ των κάτωθι μελών: α)Εκ δύο τακτικών Καθηγητών της Πολυτεχνικής Σχολής του Πανεπιστημίου Θράκης ειδικότητος Πολιτικού Μηχανικού ή Αρχιτέκτονος οριζομένων μετά των αναπληρωτών των υπό της Συγκλήτου του Πανεπιστημίου Θράκης κατόπιν προτάσεως της Πολυτεχνικής Σχολής. β)Ενός τακτικού Καθηγητού της Πολυτεχνικής Σχολής του Πανεπιστημίου Θράκης ειδικότητος Ηλεκτρολόγου ή Μηχανολόγου οριζομένου μετά του αναπληρωτού του υπό της Συγκλήτου του Πανεπιστημίου Θράκης κατόπιν προτάσεως της Πολυτεχνικής Σχολής. γ)Ενός μονίμου τεχνικού υπαλλήλου του Υπουργείου Δημοσίων Έργων επί βαθμώ τουλάχιστον 3ω υπηρετούντος εις την Νομαρχίαν Ροδόπης, αναπληρούμενος εξ ενός ομοιοβάθμου τεχνικού υπαλλήλου του ιδίου Υπουργείου υπηρετούντος εις την Νομαρχίαν Ξάνθης. δ)Ενός μονίμου Τεχνικού υπαλλήλου του Υπουργείου Χωροταξίας, Οικισμού και Περιβάλλοντος επί βαθμώ τουλάχιστον 3ω υπηρετούντος εις την Νομαρχίαν Ροδόπης, αναπληρούμενος εξ ενός ομοιοβάθμου Τεχνικού υπαλλήλου του ιδίου Υπουργείου υπηρετούντος εις την Νομαρχίαν Ξάνθης ή εν περιπτώσει μη υπηρετούντος μονίμου υπαλλήλου με βαθμόν 3ον υπό του εκτελούντος καθήκοντα προϊσταμένου του Γραφείου Πολεοδομίας της αντιστοίχου πόλεως. Οι ανωτέρω τεχνικοί υπάλληλοι ορίζονται μετά των αναπληρωτών των υπό του κατά περίπτωσιν αρμοδίου Υπουργού. 4.Άπαντα τα μέλη του Πανεπιστημιακού Συμβουλίου διορίζονται επί τριετεί θητεία δι’ αποφάσεως του Υπουργού Εθνικής Παιδείας και Θρησκευμάτων πλην των εκάστοτε Πρυτάνεων, Προπρυτάνεων, Αντιπρυτάνεων, και Επιτρόπων του Ελεγκτικού Συνεδρίου εις τας Νομαρχίας Ξάνθης και Έβρου οι οποίοι θεωρούνται μέλη του Πανεπιστημιακού Συμβουλίου άνευ άλλης ιδιαιτέρας Πράξεως από της ημερομηνίας αναλήψεως των καθηκόντων των ή προκειμένου δια τους Επιτρόπους του Ελεγκτικού Συνεδρίου από της ημερομηνίας τοποθετήσεως των εις τας αντιστοίχους Νομαρχίας. 5.Τό Πανεπιστημιακόν Συμβούλιον ευρίσκεται  εν απαρτία, εάν παρίστανται τουλάχιστον 4  εκ των κατά την παρ. 2 μελών του. Οσάκις  συζητούνται   θέματα    αφορώντα   εις   τας    κατά (Μετά τη σελ. 636,326) Σελ. 636,327 Τεύχος Ε83–Σελ. 111 Πανεπιστήμιο Θράκης 31.ΗΑ.α.34-35 την παρ. 1 της παρούσης περιερχομένας εις το Πανεπιστημιακόν Συμβούλιον αρμοδιότητας, τούτο ευρίσκεται εν απαρτία, εάν παρίστανται και 3 τουλάχιστον εκ των κατά την παρ. 3 μελών του. Αι αποφάσεις λαμβάνονται δια της απολύτου πλειοψηφίας των παρόντων μελών, εν ισοψηφία επικρατούσης της ψήφου του Προέδρου. 6.Εις τας συνεδριάσεις του Πανεπιστημιακού Συμβουλίου μετέχουν άνευ ψήφου ο Γενικός Γραμματεύς και ο Διευθυντής Οικονομικής Υπηρεσίας του Πανεπιστημίου Θράκης. Οσάκις συζητούνται θέματα αφορώντα εις τας κατά την παρ. Ι περιερχομένας εις το Πανεπιστημιακόν Συμβούλιον αρμοδιότητας μετέχουν επί πλέον άνευ ψήφου, ο Προϊστάμενος της Τεχνικής Υπηρεσίας ως εισηγητής επί των ανωτέρω θεμάτων και ο Νομικός Σύμβουλος του ιδρύματος ή δικηγόρος του ιδρύματος ή έτερος δικηγόρος οριζόμενος δι’ αποφάσεως της Συγκλήτου του Πανεπιστημίου Θράκης. 7.Δι’ Εσωτερικού Κανονισμού, καταρτιζομένου υπό του Πανεπιστημιακού Συμβουλίου και εγκρινομένου υπό της Συγκλήτου του Πανεπιστημίου Θράκης καθορίζεται ο τρόπος λειτουργίας αυτού. 8.Από της ισχύος της παρούσης αποφάσεως λήγει αυτοδικαίως η θητεία των μελών του καταργουμένου Τεχνικού Συμβουλίου ως και των μελών του Πανεπιστημιακού Συμβουλίου το οποίον επανασυγκροτείται κατά τας διατάξεις της παρούσης αποφάσεως. 